Diari Oficial de la Generalitat Valenciana


Sumari del DOGV 6074, del 07-08-2009 (2009/8957)

Notificació a Comunitat de Propietaris de l'edifici siti a Paterna Crist de la Fe, Mestre Montfort i Juan Bautista Belloch. Expedient número VIVI/049808/170.
-------------------------------------------------------------------------------------------------------------------------------------------------------------

### Dades del document

Número de DOGV
:   6074

Data del DOGV
:   07-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8957


Data del document
:   25-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Comunitat de Propietaris de l'edifici siti a Paterna Crist de la Fe, Mestre Montfort i Juan Bautista Belloch. Expedient número VIVI/049808/170. [2009/8957]  
De conformitat amb el que estableix l'article 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica l'acord de no-iniciació a una comunitat de propietaris amb expedient VIVI/049808/170.  
Vista la denúncia presentada per la Comunitat de Propietaris de l'edifici siti a Paterna Crist de la Fe, Mestre Montfort i Juan Bautista Belloch, per raó del que disposa l'article 11. d), del Reial decret 1398/1993, de 4 d'agost, contra els propietaris de trasters de l'edifici, en la qual se'ls imputaven fets que podien ser constitutius d'infracció administrativa del règim legal que regula els habitatges de protecció pública, i atés que són d'aplicació els següents:  
Antecedent de fet  
Primer. El 19 de novembre de 2008 es presenta escrit en nom de l'esmentada comunitat de propietaris en què es denuncia una presumpta vulneració del règim jurídic dels habitatges de protecció pública, relatant els fets en considerar-los constitutius d'infracció d'aquest règim. Alguns veïns de l'edifici, mitjançant l'enderrocament de la paret realitzada pel constructor, han ampliat la superfície dels trasters donant-los major amplitud i altura.  
Segon. Amb anterioritat a la iniciació del procediment, amb l'objecte de determinar amb caràcter preliminar si concorren les circumstàncies que justifiquen la iniciació del procediment, mitjançant ofici del de Servei Territorial d'Habitatge i Projectes Urbans de València, de data 24 de novembre de 2008, es va requerir a l'efecte següent:  
Primer, aportar fotocòpia de l'acta de la comunitat de propietaris on figure el nomenament o poder notarial o un altre document que acredite la representació de qui actua en nom de la comunitat.  
Segon, aportar fotocòpia de la qualificació definitiva, o si no n'hi ha, còpia d'escriptura on aparega el número d'expedient de qualificació definitiva de l'edifici.  
Tercer. Atés que no s'ha complit el tràmit esmentat, hi ha constància en l'expedient administratiu que el requeriment va ser notificat en data 15 de gener de 2009.  
Fonaments de dret  
Primer. És competent per a l'adopció d'aquest acord aquest Servei Territorial, segons el que disposa el Decret 131/2007, de 27 de juliol, del Consell de la Generalitat, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, en relació amb l'Ordre de 15 de febrer de 2007, de la Conselleria de Territori i Habitatge, en relació amb el que disposen els articles 62 i 79 de la Llei 8/2004, de 20 d'octubre i l'article 10 del Reial decret 1398/1993, de 4 d'agost.  
Segon. L'article 12.1 del Reial decret 1398/1993, de 4 d'agost, estableix que amb anterioritat a la iniciació del procediment, es poden realitzar actuacions prèvies a fi de determinar amb caràcter preliminar si concorren circumstàncies que justifiquen la iniciació. En especial, aquestes actuacions s'han d'orientar a determinar, amb la major precisió possible, els fets susceptibles de motivar la incoació del procediment, la identificació de la persona o persones que puguen resultar responsables i les circumstàncies rellevants que concórreguen en els uns i els altres.  
Tercer L'article 11.1.d) del Reial decret 1398/1993, de 4 d'agost, estableix que les denúncies han d'expressar la identitat de la persona o persones que la presenten, el relat dels fets que puguen constituir infracció i la data de la comissió i, quan siga possible, la identificació dels presumptes responsables.  
En aquest supòsit l'escrit de denúncia apareix subscrit per la comunitat de propietaris de l'edifici. Aquesta comunitat no té personalitat jurídica, per la qual cosa es va requerir que s'acreditara la identitat de la persona que actua en nom d'aquesta comunitat de propietaris i el títol per raó del qual actua com a representant.  
No s'ha acreditat, dins del termini establit, ni la identitat del representant de la comunitat ni el títol per raó del qual té aquesta representació. Tampoc s'ha aportat escriptura o còpia de la qualificació definitiva que acredite que l'edifici té la consideració de protecció pública, ni s'identifiquen els trasters que han realitzat aquestes obres.  
Per raó del que s'ha exposat, és clar que la denúncia no reuneix els requisits exigits en l'article 11.1.d) del Reial decret 1398/1993, de 4 d'agost, per tant, no és procedent acordar la iniciació del procediment sancionador per no concórrer circumstàncies que justifiquen la iniciació.   
Vistos els preceptes legals citats, la Llei 8/2004, de 20 d'octubre, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del Servei Territorial d'Habitatge i Projectes Urbans, acorda la no-iniciació del procediment sancionador, per no concórrer circumstància que justifique aquesta iniciació.   
Contra aquest acord, que no posa fi a la via administrativa, es pot interposar recurs d'alçada davant el director general d'Habitatge i Projectes Urbans, en el termini d'un mes comptador des de l'endemà de la recepció d'aquesta notificació, d'acord amb els articles 107 i 114 de la Llei de règim jurídic de les administracions públiques, sense perjudici puguen exercir qualsevol recurs que escaiga.  
València, 25 de març de 2009.- El cap del Servei Territorial: José Manuel Vacas Tatay.